Faapuupuu le mataupu:  E tusa lava po o se malumalu o le ʻau Druid, po o se kalena faalelagi, po o se nofoaga mo togafitiga faafomaʻi, ae o le mea lilo o Stonehenge ua faatupuina ai finauga e lē gata mai i le tele o senituri. O lea la, ua taʻua i se manatu fou, o le maa faamanatu mai anamua, o le mea moni lava, o se "Meka anamua i luga o ni ʻolo". E tusa ai ma se suʻesuʻega fou, e leʻi faaaogāina nei maa tetele mo sauniga i le eleele, ae na lagolagoina ai se fausaga laupapa lea na faia ai sauniga i le lagi e fesuisuiaʻi. Faasolo i lalo mo le vitio. Ua saunia e le tusitala o talafaasolopito o Julian Spalding se manatu fou e faatatau i Stonehenge. Na ia faapea mai, o maa o ni poutū na faaaogā e lagolago ai se tulaga maualuga i sauniga. E pei ona faaalia i lenei ata, e iai ni faasitepu po o se auala e alu aʻe ai i le tumutumu o le pulelaa, lea e tutū ai tagata tāua, atonu o loo talanoa atu i le motu o tagata o loo i lalo. Na finau Julian Spalding, o lē sa avea muamua ma faatonu o nisi o fale mataaga iloga i Peretania, e faapea, o nei maa o faavae ia mo se tulaga telē, ua leva ona leiloa - o se'fata faitaulaga tele' lea e maualuga aʻe i le lagi ma e mafai ona tatalia ai le mamafa o le faitau selau o tagata tapuaʻi. Na ia faapea mai, ʻO se manatu e matuā ese lava lea, lea e leʻi faia muamua.' "O faamatalaga uma ua iai e oo mai i le taimi nei, e ono sesē. Ua sesē la tatou vaaiga i Stonehenge, mai i le lalolagi, lea e foliga mai o se vaaiga a le senituri lona 20. E matou te leʻi mafaufau i mea sa latou mafaufau i ai.' O nisi o faamaoniga o lana saʻiliʻiliga, o loo maua i aganuu anamua i le lalolagi aoao. E oo atu i Saina, Peru ma Turkey, o na maa faamanatu paia sa fausia i mea maualuluga, pe na faia e tagata pe na faia i nofoaga e masani ai, ma e foliga mai e faataamilo ma e fesootaʻi atu i gaoioiga a le lagi. Na taʻua e Mr. Spalding, ʻI aso anamua, e leai ni sauniga faaleagaga sa faia i le eleele.' E leai se tasi e mautinoa po o le ā tonu le māfuaaga ma le auala na fausia ai Stonehenge i le silia ma le 4,000 tausaga ua mavae. Ua faapea mai tagata atamamai, o se malumalu, o se maota o le Palemene ma se fanuatanu. O nisi tagata e manatu e iai mana faafomaʻi o nei maa, ae manatu isi e iai uiga faale-pese pe a taia i se maa. E mafai ona latou gaoioi...
Ua saunia e le tusitala o talafaasolopito o Julian Spalding se manatu fou e faatatau i Stonehenge. Na ia taʻua o maa o ni poutū na faaaogā e lagolago ai se tulaga maualuga. O le a iai tagata tāua i luga o lenei mea, ma isi o loo i lalo. E iai se alatele po o se faasitepu e alu atu ai i le pito i luga o le tulaga. Ae ua leva ona pala le laau, ma ua na o maa lava ua totoe.